Document ID: /roh_data/filtered/Bilingualer_Corpus_interleaved-it-rm.jsonl.gz/1395

This is a text translated from Italian to Rumantsch Grischun.
Selezionati i primi tre progetti innovativi per nuovi collegamenti di trasporto

Il Governo grigionese ha selezionato tre progetti innovativi per nuovi collegamenti di trasporto, che verranno ulteriormente elaborati. Al contempo ha conferito l'incarico di concretizzare maggiormente questi progetti nel quadro di studi di opportunità, rispettivamente di fattibilità. Si tratta del progetto di linea FR Landquart - Klosters(- Davos), del progetto di allacciamento di Lenzerheide e del progetto "Zu(g)kunft" Zurigo - Coira.

Il progetto di linea FR Landquart - Klosters (- Davos) mira ad aumentare la velocità e la capacità di questa linea. Grazie a nuovi tratti a doppio binario, si intende accrescere la stabilità dell'orario e la capacità della linea e portare il tempo di percorrenza tra Landquart e Davos a meno di 60 minuti. Con il progetto di allacciamento di Lenzerheide devono essere illustrate, nel quadro di uno studio di fattibilità ed economicità, possibili varianti per un nuovo allacciamento Coira - Lenzerheide. Queste varianti devono contribuire a sgravare il collegamento stradale esistente e quindi contribuire a risolvere gli acuti problemi di traffico nell'agglomerato di Coira, nella zona di Lenzerheide e lungo il rispettivo asse di collegamento. Il terzo progetto selezionato, "Zu(g)kunft" Zurigo - Coira deve illustrare le possibilità per migliorare la linea FFS Coira - Zurigo. L'obiettivo è il miglioramento del collegamento con la rete ferroviaria nazionale e internazionale nell'area di Zurigo.

Nel giugno 2006 il Gran Consiglio aveva stabilito l'impiego dei ricavi finanziari straordinari della Banca Cantonale Grigione. Tra l'altro, 10 milioni di franchi erano stati riservati alla pianificazione di collegamenti di trasporto nuovi e innovativi nei Grigioni e con lo spazio alpino confinante con i Grigioni.

Nessuna votazione cantonale il 1° giugno 2008

Il Governo ha preso atto del fatto che domenica 1° giugno 2008 verranno sottoposti a votazione popolare gli oggetti federali seguenti: l'iniziativa popolare del 18 novembre 2005 "Per naturalizzazioni democratiche", l'iniziativa popolare dell'11 agosto 2004 "Sovranità del popolo senza propaganda di governo", nonché l'articolo costituzionale del 21 dicembre 2007 "Per qualità ed economicità nell'assicurazione malattie" (controprogetto all'iniziativa popolare "Sì al ribasso dei premi delle casse malati nell'assicurazione di base", ritirata). Non verranno sottoposti a votazione oggetti cantonali.

Dai comuni e dalle regioni

- Nufenen: al Comune di Nufenen viene garantito un sussidio di 28'616 franchi per il rinnovo e l'ampliamento dell'approvvigionamento idrico ed elettrico, tappa 2008, caseificio - Stutzli.

- Riom-Parsonz: viene approvato il progetto di arginatura Ual da Bartanga e Ual da la Motta in territorio del Comune di Riom-Parsonz. Per le spese viene autorizzato un sussidio cantonale di al massimo 300'000 franchi.

- Fanas, Grüsch, Seewis e Valzeina: viene approvato lo statuto organico della corporazione scolastica Fanas, Grüsch, Seewis e Valzeina.

- Haldenstein: viene approvata la revisione parziale della pianificazione locale "Batänja/Herenberg" del Comune di Haldenstein del 24 novembre 2006.

- Müstair: viene approvata con correzioni la revisione parziale della pianificazione locale del Comune di Müstair del 31 maggio 2006.

- Savognin: viene approvata la revisione parziale della pianificazione locale zona artigianale mista "Bursa" del Comune di Savognin del 3 dicembre 2007.

- Trun: viene approvata la revisione parziale della pianificazione locale del Comune di Trun del 5 dicembre 2007.

- Corvatsch AG: nella sua presa di posizione a destinazione dell'Ufficio federale dei trasporti in merito alla domanda di concessione e di approvazione dei piani della Corvatsch AG del dicembre 2007, il Governo chiede il rilascio della concessione per la costruzione di una seggiovia a due posti ad attacchi fissi "Rabgiusa-Curtinella" in territorio dei Comuni di Sils i.E./Segl e Silvaplana.

Sussidi cantonali a favore di diverse istituzioni

- Bündner Monatsblatt e Quaderni grigionitaliani: l'edizione di numeri speciali del Bündner Monatsblatt e dei Quaderni grigionitaliani, dedicati all'architetto Bruno Giacometti e alle sue opere, viene sostenuta con un sussidio di 12'000 franchi.

Progetti stradali

Il Governo ha stanziato complessivamente 12'347'000 franchi per la costruzione e il risanamento dei seguenti tratti stradali:

- A28 Strada nazionale: opere da capomastro circonvallazione di Küblis

- Strada della Heinzenberg interna: lavori di pavimentazione Foppa - Coms

- Strada italiana: opere da capomastro viadotto a mezza costa Viamala

- Strada dello Julier: lavori di pavimentazione correzione stradale Tges Alva - Bivio; opere da capomastro e preparazione materiale Mot - Sur Gonda; opere da capomastro passaggio dell'acqua Suracqua

- Strada dell'Oberalp: lavori di pavimentazione Laax - Ilanz; lavori di pavimentazione Tavanasa - Lumneins; lavori di pavimentazione Caltgeras - raccordo Schlans

- Strada del Forno: lavori di costruzione e pavimentazione muri di sostegno Pass dal Fuorn

- Strada per Riein: lavori di pavimentazione Sevgein - Riein

- Strada per Vals: lavori di pavimentazione Ilanz - Uors

Organo: Governo

Fonte: it Cancelleria dello Stato dei Grigioni

Data: 17.04.2008

Ils emprims projects innovativs per novas colliaziuns da traffic èn elegids

La regenza grischuna ha elegì - en ina emprima purziun - trais projects innovativs per novas colliaziuns da traffic, ils quals pon vegnir elavurads vinavant. Il medem mument ha ella dà l'incumbensa da concretisar vinavant quests projects en il rom da studis areguard l'opportunitad respectivamain la realisabladad. En quest connex sa tracti dal project dal traject da la viafier retica (VR) Landquart - Claustra (- Tavau), dal project d'avertura da Lai e dal project "tren dal futur Turitg - Cuira".

Il project dal traject da la VR Landquart - Claustra (-Tavau) ha la finamira d'accelerar il tempo e d'augmentar la prestaziun sin il traject respectiv. Grazia a novs trajects a dus binaris duain la stabilitad da l'urari e la capacitad dal traject vegnir augmentadas ed il temp da viadi tranter Lanquart e Tavau duai vegnir scursanì sin main che in'ura. Tar il concept d'avertura da Lai duain - en il rom d'in studi da realisabladad e da rentabilitad - vegnir mussadas eventualas variantas per ina nova avertura Cuira - Lai. Quellas duain contribuir a distgargiar la via existenta ed uschia a schliar ils problems da traffic actuals en l'aglomeraziun da Cuira, en il conturn da Lai e sin l'axa da colliaziun correspundenta. Il terz project ch'è vegnì elegì, il project "tren dal futur Turitg - Cuira" duai mussar las pussaivladads per optimar il traject Cuira - Turitg da las viafiers federalas svizras (VFF). La finamira è da meglierar la colliaziun cun la rait da viafier naziunala respectivamain internaziunala en il vast territori da Turitg.

Il zercladur 2006 aveva il cussegl grond definì l'utilisaziun dal retgav finanzial extraordinari da la banca chantunala grischuna. Tranter auter èn vegnids reservads 10 milliuns francs per la planisaziun da novas colliaziuns innovativas en il Grischun ed en il territori alpin che cunfinescha cun il Grischun.

Nagins projects chantunals da votaziun il 1. da zercladur 2008

La regenza ha prendì per enconuschientscha che la dumengia, il 1. da zercladur 2008 vegnan suttamess a la votaziun dal pievel sco projects federals l'iniziativa dal pievel dals 18 da november 2005 "per natiralisaziuns democraticas", l'iniziativa dal pievel dals 11 d'avust 2004 "Suveranitad dal pievel senza propaganda da las autoritads" sco er l'artitgel constituziunal dals 21 da december 2007 "per qualitad ed economisaziun en l'assicuranza da malsauns" (cuntraproject tar l'iniziativa dal pievel "per premias da la cassa da malsauns pli bassas en l'assicuranza fundamentala" ch'è vegnida retratga). A questas votaziuns na vegnan suttamess nagins projects chantunals.

Da vischnancas e da regiuns

- Nufenen: A la vischnanca da Nufenen vegn garantida ina contribuziun da 28'616 francs per la renovaziun e per l'engrondiment dal provediment d'aua e d'electricitad da l'etappa 2008, chascharia - "Stutzli".

- Riom-Parsonz: Il project per la dustanza "Ual da Bartanga" ed "Ual da la Motta" sin il territori da la vischnanca da Riom-Parsonz vegn approvà. I vegn concedida ina contribuziun chantunala als custs da maximalmain 300'000 francs .

- Fanas, Grüsch, Seewis e Valzeina: Il statut d'organisaziun dal "consorzi da scola Fanas, Grüsch, Seewis e Valzeina" vegn approvà.

- Haldenstein: La revisiun parziala da la planisaziun locala "Batänja/Herenberg" da la vischnanca da Haldenstein dals 24 da november 2006 vegn approvada.

- Müstair: La revisiun parziala da la planisaziun locala da la vischnanca da Müstair dals 31 da matg 2006 vegn approvada cun intginas correcturas.

- Savognin: La revisiun parziala da la planisaziun locala en la zona da mastergn maschadada "Bursa" da la vischnanca da Savognin dals 3 da december 2007 vegn approvada.

- Trun: La revisiun parziala da la planisaziun locala da la vischnanca da Trun dals 5 da december 2007 vegn approvada.

- Corvatsch SA: En sia consultaziun a l'uffizi federal da traffic davart la dumonda da concessiun e d'approvaziun dal plan da la Corvatsch SA dal december 2007 per la construcziun d'ina sutgera da dus cun cludigls fixs "Rabgiusa-Curtinella" sin il territori da la vischnanca da Segl e da Silvaplauna propona la regenza da dar la concessiun.

Contribuziuns chantunalas a differentas instituziuns

- "Bündner Monatsblatt" e "Quaderni grigionitaliani": L'ediziun da numers spezials dal "Bündner Monatsblatt" e dals "Quaderni grigionitaliani", che s'occupan da l'architect Bruno Giacometti e da sia ovra, vegn sustegnida cun ina contribuziun da 12'000 francs.

Projects da vias

La regenza ha approvà totalmain 12'347'000 francs per construir e per sanar ils suandants trajects da vias:

- via naziunala A28: lavurs d'impressari per il sviament da Küblis

- via da la Mantogna dadens: lavurs da cuvrida Foppa - Cons

- via taliana: lavurs d'impressari per la punt a spunda en la Viamala

- via dal Güglia: lavurs da cuvrida e correcziuns da la via Tges Alva - Bivio; lavurs d'impressari e preparaziun da material "Mot - Sur Gonda"; lavurs d'impressari tumbin Suraqua

- via sursilvana: lavurs da cuvrida Laax - Glion; lavurs da cuvrida Tavanasa - Lumneins; lavurs da cuvrida Caltgeras - Schlans

- via dal pass dal Fuorn: lavurs da construcziun e da cuvrida dals mirs da sustegn sin la via dal pass dal Fuorn

- via da Riein: lavurs da cuvrida Sevgein - Riein

- via da Val S. Pieder: lavurs da cuvrida Glion - Uors

Gremi: regenza

Funtauna: rg chanzlia chantunala dal Grischun

Data: 17.04.2008